સૌરાષ્ટ્રમાં શાકભાજીની આવકો ઘટતાં ભાવો આસમાને
ગુરુવાર, એપ્રિલ 18 2019, 20:50 Hrs(IST)
નવગુજરાત સમય | Publish Date: Apr 17 2019 12:07PM
ઉનાળાની શરૂઆત સાથે શાકભાજીની આવકો ઘટવા લાગતા ભાવોમાં બે થી ત્રણગણો ઉછાળો આવ્યો છે. ખાસ કરીને ગુવાર, ચોળા, ગલકા, ઘીસોડા, ભીંડો, મરચા રીટેલમાં ૨૫૦ ગ્રામના રૂ.3૦ થી ૫૦ બોલતા ગૃહિણીઓના માસિક બજેટ ખોરવાઈ ગયા છે. જનરલ આ દિવસોમાં મોંઘા શાકભાજી સામે કેરી સસ્તી મળતી હોય છે. પરંતુ આ સાલ સીઝન મોડી હોવાથી હજી આવકો નથી અને મોંઘી હોવાથી ગૃહિણીઓને મુંઝવણ વધી છે.
માર્ચના મધ્ય સુધી આવકો રહેતા શાકભાજી પ્રમાણમાં સસ્તા હતા. રાજકોટના આજુબાજુના સેન્ટરમાંથી આવક ઘટવા લાગતા ભાવોમાં બેથી તરણ ગણો વધારો જોવા મળ્યો છે. શાકભાજી યાર્ડના દલાલ વલ્લભ મનજીએ જણાવ્યું હતું કે રીંગણા, દુધી, કોબી, ગાજર, ફલાવર સ્થાનિક આજુબાજુના સેન્ટરોમાંથી આવતુ હોવાથી હજી બીજા શાકભાજીના ભાવો કરતા સસ્તા છે. ગુજરાત અને મહારાષ્ટ્ર સાઈડથી ગુવાર, ભીંડો, મરચા, કારેલા, તુરીયા સહિતના શાકભાજીની આવક ઓછી રહેતા આ શાકભાજી મોંઘા બન્યા છે.
કેરીની સિઝન આ સાલ મોડી હોવાથી મેની શરૂઆતે આવકો વધતા પૂર્વે શાકભાજીની ડિમાન્ડ રહેશે. ગૃહિણીઓને હજી સુધી બટેટા સસ્તા મળતા હોવાથી થોડી ઘણી રાહત છે. પરંતુ હવે કોલ્ડ સ્ટેરેજ ભરવાનું શરૂ થવાનું હોવાથી આગામી દિવસોમાં બટેટા પણ મોંઘા બનશે. સૌરાષ્ટ્રમાં માવઠુ થતા કેસર કેરીના ગઢ ગણાતા ગીર સોમનાથ, જૂનાગઢ જિલ્લા આસપાસના વિસ્તારોમાં પણ વાતાવરણ પલટાયું છે. આ કારણે કેસર કેરીના પાકને નુકસાન થવાની સંભાવના ઉભી થઇ છે. આ કારણે રાજકોટની બજારમાં હાફુસ કિલોના રૂ.૨૦૦ થી 3૦૦ અને કેસર કેરી ૧૫૦ થી ૨૦૦માં વેચાણ થાય છે.
મોંઘા શાકભાજીની અવેજીમાં કેરી પણ મોંઘી, ગૃહિણીઓના બજેટ ખોરવાયા
શાકભાજી અેક કિલોના ભાવ
ગુવાર ૧૨૦થી ૧૬૦
ચોળા ૧૬૦થી ૧૮૦
ઘીસોડા ૮૦થી ૧૦૦
રીંગણા 3૦થી ૫૦
ભીંડો ૧૦૦થી ૧૨૦
સકરીયા ૬૦થી ૭૦
કોબી ૪૦થી ૬૦
દુધી	3૦થી ૫૦
ગલકા ૮૦થી ૧૦૦
મરચા ૮૦થી ૯૦
લીંબુ ૧૨૦થી ૧૪૦
ફલાવ ર૪૦થી ૬૦
ટમેટા ૨૦થી 3૦
થરાદ તાલુકાના ડેલ ગામેથી 298 બોટલ પરપ્રાંતીય..
સિદ્ધપુરના વાતાવરણમાં એકાએક પલટો, હળવો વરસાદ..
થરાદના વાલ્મિકી વાસમાં જર્જરીત મકાનથી દુર્ઘટ..
મોડાસાની ગીતાંજલિ સોસાયટીમાં તબીબના મકાનમાં ..